Kuzatuvchilar Putinning so'nggi bayonotini mavhum deb baholadilar
"Agar Putinda O'zbekistondagi voqealar qanday guruhlar tomonidan amalga oshirilgani haqidagi aniq ma'lumot bo'lsa, bu haqda mavhum bayo
Rossiya prezidenti Vladimir Putin o’zining kechagi matbuot anjumanida 2005 yilning 13 mayida Andijonda yuz bergan qonli voqealarga to’xtalib o’tdi. Putinning aytishicha, u Andijonda aslida nima bo’lganini boshqalardan ko’ra yaxshiroq biladi. Amerikalik jurnalist tomonidan Putinga berilgan savol Andijon voqealaridan so`ng diktatura rejimiga asoslangan O`zbekistonni qo`llab-quvvatlsh demokratik pozitsiyalarga qanchalik to`gri kelishi haqida edi. Vladimir Putinga ko`ra Andijonda qanday voqealar bo`lgani ularga boshqalardan ko`ra ko`proq ayon. “O`zbekistondagi xususan mazkur shahardagi vaziyatni izdan chiqargan odamlarni kim, qayerda va qancha miqdorda tayyorlaganligini biz bilamiz. Bu O`zbekistonda muammolar juda ko`p ekanligini ko`rsatadi, biroq bu bizning mamalakatdagi vaziyatni o`zgartirishimiz mumkinligi imkoniyatini ham rad etmaydi. Siz Farg`ona vodiysi nima ekanligini bilsangiz kerak. U erdagi vaziyatni qanchalik murakkabligini bilasiz. Bizga Markaziy Osiyoda ikkinchi Afg`oniston kerak emas. Biz nihoyatda ehtiyotkorlik bilan harakat qilamiz. Bizga u yerda inqilob emas, rivojlanish kerak”, - dedi Putin. Rossiya prezidentining fikri o`zbekistonlik kuzatuvchilarda qator savollar uyg`otmoqda. Siyosatshunos Farxod Tolipovga ko`ra Putinning bayonotlari mavhum. “Agar Putinda O`zbekistondagi voqealar qanday guruhlar tomonidan amalga oshirilgani haqidagi aniq ma’lumotlar bo’lsa, bu haqda mavhum bayonotlar qilish emas, ochiq aytishi kerak edi”, - deydi Tolipov. Shuningdek, Putining malakatdagi vaziyatni o`zgartirish uchun ehtiyotkorlik bilan harakat qilinishi haqidagi fikrlari ham siyosatshunosga ko`ra oydin emas. “Bu degani biz demokrtaik islohotlarni sekinlashtiramiz, to`xtataib qo`yamiz deganimi?”, - deb ta’kidlaydi siyosatshunos. Mazkur bayonot 31 yanvar kuni Rossiya prezidentining har yili ana`naviy tarzda jurnalistlar bilan o`tkaziladigan matbuot anjumanida bildirildi.